Worcester F 80 Distinctiones

181 Pastor bonus comparatur arce

Pastor[[1]](#footnote-1) bonus comparatur arce de qua ad Heb 9[:4]: In arca erat *vrna aurea habens manna,[[2]](#footnote-2) et virga Aaron, que fonduerat, et tabule testamenti.* In pastore exiguntur tria, scilicet, mansuetudo sine sanctitudo vite, cuius exemplo ad bonum attrahat, sollicitudo cure cuius zelo a malo retrahat, rectitudo doctrine cuius verbo in vero instruat. Et hec tria implicantur in hoc verbo arcam. Nam per arcam designatur prelatus in quodam esse mansuetudo sine sanctitudo vite que notatur in manna quod erat candidum et dulce. Est ergo vrna anima sapienti, anima habens manna, id est, dulcedienem et mundiciam vite, Psal. [77:24]: *Pluit illis manna ad manducandum*. Sed sicut dicitur, Jos. 5[:12]: *Defecitque manna postquam comederunt de frugibus terre*, id est, de delcanbilibus terrenis.

¶ Secundo, sollicitudo cure notatur in virga. Virga frondens est sollicitudo corrigens. Nam sicut virga excutit pulueres et punit delinquentes. Sic correccio peccata, Prou. 22[:15]: *Stulticia est colligata in corde pueri, et virga discipline fugabit eam*. Jer. 1[:11]: *Virgam vigilantem ego video*. Ysai. 11[:1]: Egredietur virga correccionis *de radice Jesse*, id est, de incendio caritatis.

¶ Tercio rectitudo doctrine notatur in tabulis testamenti de quibus Exod. 32: Peruersum est ponere hominem cecum et mutum in ducem aliorum. Ergo dux spiritualis debet habere sapientiam in corde et ore ne sit mutus, Prou. 7[:3]: *Scribe illam in tabulis cordis tui*. Haba. 2[:2]: *Scribe visum, et explana eum super tabulis*.

1. Lambeth begins the chapter: In archa erat vrna…. with the “I” capitalized. [↑](#footnote-ref-1)
2. Manna ] Lambeth *om*. F 80. [↑](#footnote-ref-2)